K O R R A L D U S

Haapsalu,								      13.märts 2008 nr 221

Projekteerimistingimuste kinnitamine
(Õpetaja tn 29, Haapsalu)

Läbi vaadanud Janno Saksoni 04.03.2008 esitatud taotluse nr 8-2.15/1275 Õpetaja tn 29 krundil asuva elamu juurdeehitusprojekti projekteerimistingimuste saamiseks ja juhindudes ehitusseaduse § 19, Haapsalu Linnavolikogu 26.11.2004 määruse nr 47 Haapsalu linna ehitusmäärus § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Õpetaja tn 29, Haapsalu asuva elamu juurdeehitusprojekti projekteerimistingimused nr 8-08 (lisatud).
2.	Korraldus teha teatavaks Janno Sakson’ile korralduse koopia saatmisega posti teel, ehitus- ja planeerimisosakonnale (A. Joost) koopia üleandmisega allkirja vastu.
3.	Korraldus jõustub teatavakstegemisest.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Martin Schwindt
Aselinnapea linnapea ülesannetes					Erko Kalev
					Linnasekretär

TINGIMUSED EHITUSPROJEKTI KOOSTAMISEKS
Ehitusseadus § 19 lg1
Nr. 8/ 08  “10” märts 2008	
Tingimused kinnitatud:
Haapsalu Linnavalitsuse
korraldusega nr 221
13.märts 2008	
Projekti nimetus	Elamu juurdeehitusprojekt 	
Krundi asukoht	Õpetaja tn 29, Haapsalu 	
Taotleja nimi	Janno Sakson	
Krundi andmed	katastritunnus 18301:013:0080,  kinnistusraamatu registriosa nr 77532
pindala 754m2, maakasutuse sihtotstarve - 100% väikeelamumaa	
Projekti koostamisel arvestada alljärgnevat: 		
	1.	Koostada projekt arvestades tuletõrje, tervisekaitse ning teiste kehtivate normidega. Projekt peab vastama ehitusloa saamiseks ehitusprojektile esitatavatele nõuetele (MKM 27.12.2002 määrus nr 70).
2.	Projekti koosseisus esitada  digitaalne topo-geodeetiline asendiplaan M 1:500, millele on kantud krundi piirid, ol.olevad ja  projekteeritavad ehitised (ehitiste nurkade koordinaadid L-EST süsteemis) olemasolevad tehnovõrgud, projekteeritud tehnovõrgud, puud jne.
3.	Projekti koosseisus peavad sisalduma plaanid, vaated, lõiked mõõtkavas M 1:100 või 1:50, vajadusel detailide joonised.
4.	Juurdeehituse võib projekteerida tagasiastega elamu tänavaäärsest põhimahust, ehitusjoonest. 
5.	Projekti mahus anda hoone välisviimistluse värvilahendus. Hoone katusekate ja väliseinte viimistlus projekteerida analoogsed olemasoleva hoonega.
6.	Aknad-uksed – puidust.
7.	Hoone eskiislahendus kooskõlastada linnaarhitektiga.
8.	Vajalik parkimine lahendada kinnistu piires.
9.	Lahendada krundi heakorrastus, haljastus ning olmeprügi kogumine.
10.	Koostada vee-, kanalisatsiooni, elektriprojektid. Projekteerimiseks vajalikud tehnilised tingimused taotleda omanikul.
11.	Kui projekteeritakse ehitist naaberkrundi piirile lähemale kui 4m, siis tuleb projekt kooskõlastada vastava naaberkrundi omanikuga.
12.	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest. Projekt kuulub kooskõlastamisele Lääne-Eesti Päästekeskuses.
Ehitusloa saamiseks esitada Linnavalitsusele kooskõlastustega köidetud tehniline projekt 2 eksemplaris.	
Lisad:	Asendiskeem M 1:500 	
Tingimused
koostasid:	Linnaarhitekt               . ..………………………………… Anu Joost
Ehitusjärelevalve spetsialist     …………………………… Mati Jets
Käesolevad tingimused on kehtivad kahe aasta jooksul alates nende kinnitamisest